**❖ Farské oznamy ❖**

**4. adventná nedeľa**

(20.12. – 27.12.2020)

▪ **Liturgický kalendár:**

*Štvrtok 24.12.*: Štedrý deň

*Piatok 25.12.*: Slávnosť Narodenia Pána (*1. sviatok vianočný*)

*Sobota 26.12.*: Sv. Štefana, prvého mučeníka (*2. sviatok vianočný*)

*Nedeľa 27.*12.: Svätej rodiny Ježiša, Márie a Jozefa (*Požehnanie rodín*)

▪ Podľa aktuálnych protiepidemiologických opatrení je dovolené zúčastniť sa veriacim na sv. omši v počte 25% kapacity sedenia v kostole. Sedieť sa môže v každej druhej lavici a to s odsadením medzi ľuďmi (*pokiaľ nie sú osobami jednej domácnosti*). Na základe týchto upresnení budú cez Vianoce pridané sv. omše. Ich celkový rozpis je na kostolnej nástenke a tiež na webovej stránke farnosti.

▪ Sv. omše v týždni vo farskom kostole v Topoľčanoch budú nasledovne:

*Pondelok, utorok a streda*: 6.00 / 8.00 / 18.30 hod.

*Štvrtok na Štedrý deň*: 6.00 / 8.00 / 16.00 (*vigília*) + *polnočné*: 19.30 / 21.00 / 22.30 hod.

*Piatok, sobota, nedeľa na slávnosti Narodenia Pána, sv. Štefana a Svätú rodinu*:

6.00 / 7.30 / 9.00 / 10.30 / 17.00 (*pridaná*) / 18.30 hod.

▪ Betlehemské svetlo a svätenú vodu si 24.12. budete môcť vziať cestou z nákupu alebo bohoslužieb počas dňa a bude k dispozícii v priechode pred kanceláriou Farského úradu.

▪ Na slávnosť Narodenia Pána býva zvyklosťou vianočná ofera. Všetkým dobrodincom, ktorí ju chcú podporiť vianočným milodarom vopred srdečne ďakujeme.

▪ V nedeľu 27.12. je Svätej rodiny, kedy bude duchovné požehnanie rodín a manželov.

▪ Úradné hodiny kancelárie budú len: v pondelok popoludní a v stredu iba dopoludnia.

▪ Katolícke noviny sú dvojčíslo. Ich cena je 1,40 €. Ďalšie číslo bude po Novom roku.

▪ Mladíci, ktorí v sebe cítia povolanie ku kňazstvu, môžu svoje prihlášky podávať do 31.3.2021 na adresu Kňazského seminára sv. Gorazda v Nitre (*bližšie info na fare*).

▪ Cez vianočné sviatky plánujeme spustiť nový dizajn našej farskej webovej stránky, na ktorej sme pracovali pol roka. Bude mať novodobú a vylepšenú podobu s mnohými modifikáciami. Za veľmi veľkú prácu a hnaciu silu pri týchto prácach veľmi pekne ďakujeme administrátorovi nášho webu p. Ing. Vladimírovi Chrenkovi.

▪ Ďakujeme všetkým, ktorí sa pričinili o skrášlenie Vianoc, upratovanie kostola, postavenie stromčeka, betlehema a vianočnej výzdoby. Pán Boh im zaplať a odmeň!

▪ Na kostol, kvety, farnosť a sochu PM boli obetované sumy 10; 20; 3x50 a 100,- € a priamo na účet 50,- €. Na filiálke v Nemčiciach sme vymienali 16-ročný kotol v kostole, kde nový kotol s montážou nás stál 3.172,- €. A ukončili sme generálnu opravu organa v Nemčiciach, ktorá nás stála cca 15.000,- €. Všetkým našim dobrodincom, priaznivcom a podporovateľom vrúcne ďakujeme a všetkým ľuďom zo srdca želáme:

**pokojné, blahodarné a požehnané vianoce !**